I 1960 udnævntes [[Erik Allerslev Jensen]] til biblioteksdirektør efter Robert L. Hansens pensionering. I 1961 blev den fremtrædende socialdemokratiske politiker [[Ralph Lysholt Hansen]] formand for Danmarks Biblioteksforening. I et bemærkelsesværdigt samarbejde mellem Erik Allerslev Jensen og Ralph Lysholt Hansen vedtog Folketinget i 1964 [[Bibliotekslove|Lov om folkebiblioteker m.v. af 27. maj 1964]], som i dag anses for et højdepunkt i de danske folkebibliotekers udvikling.<ref>Nan Dahlkild og Steen Bille Larsen: ''Dansk Bibliotekshistorie Bd. 2. 2021, s. 143.''</ref> Loven fastholdt ordningen med statslig refusion for kommunernes udgifter til biblioteksdrift, den fastslog at alle kommuner var forpligtet til at have et folkebibliotek, den fastholdt den frie og vederlagsfri låneret, den udvidede typen af materialer til udlån med bl.a. grammofonplader og den muliggjorde at folkebibliotekerne også kunne afholde kulturelle arrangementer.
Filosofi Historie Biblioteks-_og_informationsvidenskab Foreninger Organisationer